Dingstad er kanskje mest kjent for sitt arbeid med fremstillinger av minoriteter, spesielt jøder, i nordisk litteratur, hvordan fremstillingene har endret seg i historisk perspektiv, og hva slags sammenheng man kan se mellom disse nedskrevne tankebildene og de handlinger minoriteter blir utsatt for. I den forbindelse har han blant annet gitt ut boken (2021, Dreyers Forlag), som tar sikte på å undersøke, presentere og klargjøre hva Hamsuns antisemittisme betød i praksis for hans samtid og hans litteratur. Etter at denne boken var blitt publisert verserte en lang debatt i flere riksdekkende medier om forholdet mellom Hamsuns litteratur, hans antisemittisme og det lesende samfunns holdninger til dette. Dingstad måtte også tåle en del kritikk fra de som syntes han var i overkant bombastisk i sine slutninger.